TransMilenio

TransMilenio er et bussmetroystem i Bogotá i Colombia. Det består i dag av ni linjer og 114 stasjoner. Bussene har egne kjørefelt, vanligvis to hver kjøreretning, mens stasjonene er opphøyde og befinner seg i midten av de to kjøreretningene.

Systemet blei innvia 4. desember 2000. Det frakter i gjennomsnitt over 1,6 millioner passasjerer daglig.

Linjer
TransMilenio har for tida ni linjer, som identifiseres med hver sin bokstav og farge. Linjene er oppkalt etter endestasjonen, ettersom hver rute er sammensatt av flere linjer og de ulike rutene dermed starter ved endestasjonen til en annen linje enn den den slutter ved. Den eksakte kjøreruta spesifiseres av et tall etter endestasjonens bokstav. Det er heller ikke alle rutenummerne som stopper ved alle stasjonene.

 Caracas – mellom Calle 76 og Tercer Milenio: 14 stasjoner
 Autonorte – mellom Portal del Norte og Héroes: 15 stasjoner
 Suba – mellom Portal de Suba og San Martín: 14 stasjoner
 Calle 80 – mellom Portal de la 80 og Polo: 14 stasjoner
 NQS Central – mellom La Castellana og Ricaurte: 11 stasjoner
 Américas – mellom Portal de Las Américas og De La Sabana: 17 stasjoner (inkludert Ricaurte stasjon)
 NQS Sur – mellom Comuneros og Portal del Sur: 12 stasjoner
 Caracas Sur – mellom Hospital og Portal de Usme og Portal del Tunal: 16 stasjoner
 Eje Ambiental – mellom Museo del Oro og Las Aguas: 2 stasjoner

Referanser

Eksterne lenker
 

Transport i Bogotá
Bussmetroer
2000 i Colombia